Շուշիում ԱՀ մշակույթի, երիտասարդության հարցերի և զբոսաշրջության նախարարությունում սեպտեմբերի 11-ին տեղի ունեցավ վերջերս հրապարակված ՙԱրամ Մանուկյան. Նամականի՚ գրքի շնորհանդեսը, որը կազմել, խմբագրել և ծանոթագրել է Երվանդ Փամբուքյանը։ Գիրքը բավականին ստվարածավալ է, 672 էջ, բովանդակում է Ամերիկայի Բոսթոնի Հ. Յ. Դաշնակցության արխիվներում պահպանված Արամ Մանուկյանի (Սարգիս Հովհաննիսյան) նամակները, որոնք լույս կսփռեն անվանի հեղափոխականի ավելի քան մեկ տասնամյակի (1904-1915թթ.) գործունեության վրա: